Document ID: /roh_data/filtered/fineweb-2-filterrobots_roh.jsonl.gz/50999

Céline Meury haja ina rait da contacts en il turissem, in impurtant pilaster economic en la regiun. Perquai ha la cumissiun da la Regiun Surselva elegì ella sco nova sviluppadra regiunala. Ella vegn a cumenzar il post il schaner 2023.
La sviluppadra regiunala ha da sustegnir il svilup economic da la regiun. Ella duai era iniziar ed organisar process. Quai sin basa da la «nova politica regiunala» e las leschas dal chantun.
Céline Meury ha studegià a Basilea ed ha avant er lavurà tar Digitec Galaxus. Per il biro da la Surselva Turissem SA ha ella surpiglià projects culturals e la strategia da vendita. Ella suonda a Rudolf Büchi ch'è stà dapi il 2019 en quest post.